**ҒАЛЫМДАРДЫҢ ӨМІРБАЯНЫ**

|  |  |  |  |
| --- | --- | --- | --- |
| **№** | **Сурет** | **Өмірбаяны** | **Почта** |
|  | **C:\Users\User\Desktop\935201d424dac6d024a9c7478c0a67de.jpg**  **Сурет ауыстыру** | **Бағдан Қатайқызы Момынова** – филология ғылымдарының докторы, профессор  1957 жылы 26 маусымда Шығыс Қазақстан облысы Күршім ауданы, Топтерек ауылында туған. Қазіргі әл-Фараби атындағы Қазақ ұлттық университетін «қазақ тілі мен әдебиеті» мамандығы бойынша 1979 жылы бітірген. 1993 жылы осы университеттің аспирантурасын бітірген. Осы жылдан бастап аталған университетте оқытушы, доцент, профессор және 2005-2008, 2010-2014 жылдары Қазақ филологиясы кафедрасының меңгерушісі қызметтерін атқарған. 2014 жылдан бастап Ахмет Байтұрсынұлы атындағы Тіл білімі институтының бас ғылыми қызметкері.  1993 жылы «Қазақ» газетіндегі қоғамдық-саяси лексика» тақырыбында кандидаттық, 1999 жылы «Қазақ газеттерінің лексикасы: жүйесі мен құрылымы» тақырыбында докторлық диссертация қорғаған. 2001 жылы ҚР БжҒМ ЖАК шешімімен профессор ғылыми атағын алған. Ол - 15 кандидаттық, 1 докторлық, 2 PhD докторының, 50-ден астам магистрлік диссертациялық жұмыстарына ғылыми жетекшілік жасады.  Зерттеу бағыттары: қазақ әдеби тілінің тарихы, мәтін лингвистикасы, паралингвистика, орфография, лексикография.  Ол – 5 монографияның, 8 оқулықтың және 200-ден астам ғылыми мақалалардың авторы.  Ш.Уәлиханов атындағы сыйлықтың екі мәрте иегері. 2007 және 2011 жылдардағы «Жоғары оқу орнының үздік оқытушысы» мемлекеттік грантын алған. | momynova\_b@mail.ru |
|  | **C:\Users\User\Desktop\cut_Әлібек_А.png** | **Әлібек Асылбайұлы Асқар -** Ш. Шаяхметов атындағы «Тіл-Қазына» ұлттық ғылыми-практикалық орталығы» коммерциялық емес акционерлік қоғамының бас директоры  1951 жылдың 24 қаңтарында Шығыс Қазақстан облысы, Қатонқарағай ауданы, Чернова ауылында туған.  Алматыдағы көркемсурет училищесін, ҚазГУ-дің журналистика факультетін бітірген.  1975-1986 жылдары «Білім және еңбек» журналында көркемдеуші редактор, әдеби қызметкер, бөлім меңгерушісі, бас редактордың орынбасары-жауапты хатшы қызметтерін атқарған. 1986 жылы республикалық «Өнер» баспасына бас редактор. 1992-1993 жылдары ҚР Қазақстан Республикасы Президенті мен Министрлер Кабинеті аппаратында жауапты қызметтер атқарған. 1993-98 жылдары Баспасөз және бұқаралық ақпарат министрінің орынбасары, бірінші орынбасары. 1998-2004 жылдары Мәдениет, ақпарат және қоғамдық келісім министрлігінің Баспа және полиграфия істері жөніндегі департаменттің директоры. 2005 жылдың ақпанынан - Президенті Әкімшілігінің Ішкі саясат бөлімінде сектор меңгерушісі, бас инспектор, бөлім меңгерушісінің орынбасары. 2012 жылы Астана қаласындағы ҚР Ұлттық академиялық кітапханасының бас директоры, 2014 жылы Алматы қаласындағы ҚР Ұлттық кітапханасының бас директоры. 2016 жылдан ҚР Ұлттық мемлекеттік Кітап палатасының директоры.  2019 жылдың сәуір айынан - ҚР Мәдениет және спорт министрлігінің Ш.Шаяхметов атындағы «Тіл-Қазына» Ұлттық ғылыми-практикалық орталығының бас директоры.  Қазақстан Республикасы Мемлекеттік сыйлығының лауреаты (2001), Қазақстанның еңбек сіңірген қайраткері (2006), «Парасат» орденінің және бірнеше медальдардың иегері.  Қырықтан астам кітаптың авторы. |  |
|  | **C:\Users\User\AppData\Local\Packages\Microsoft.MicrosoftEdge_8wekyb3d8bbwe\TempState\Downloads\WhatsApp Image 2020-04-17 at 23.03.08.jpeg** | **Құралай Бимолдақызы Күдеринова** – филология ғылымдарының докторы, профессор  1970 жылы Шығыс Қазақстан облысы, Зайсан ауданы, Қарабұлақ ауылында туған. Қазіргі Әл-Фараби атындағы Қазақ ұлттық университетін «Қазақ тілі мен әдебиеті» мамандығы бойынша үздік дипломмен 1992 жылы бітірген. 1992-1995 жылдары Ақтөбе облысы, Айшуақ орта мектебінде қазақ тілі пәнінің мұғалімі. 1995 жылдан А.Байтұрсынұлы атындағы Тіл білімі институтында ғылыми қызметкер, бас ғылыми қызметкер.  2000 жылы «Бірге, бөлек жазылатын сөздердің орфограммасы және оларды кодификациялаудың негіздері» тақырыбында кандидаттық, 2006 жылы «Қазақ жазуының онтогенездік дамуы» тақырыбында докторлық диссертация қорғаған.  Зерттеу бағыттары: жазба тіл, жазу теориясы, орфография және орфоэпия, тіл мәдениеті, стилистика.  3 монографияның, 100-ден астам ғылыми және ғылыми-көпшілік мақаланың авторы.  2008 жылы «Қазақстан Республикасы ғылымын дамытуға сіңірген еңбегі үшін» төсбелгісінің, 2015 жылы «Үздік оқытушы» атағының иегері. | **kuderinova\_70@mail.ru** |
|  |  | **Жанар Молдалықызы Қоңыратбаева** – филология ғылымдарының кандидаты, профессор м.а.  1975 жылы қазіргі Түркістан облысы, Түлкібас ауданында туған. Абай атындағы Қазақ ұлттық педагогикалық университетін «Қазақ тілі мен әдебиеті» мамандығы бойынша 1996 жылы бітірген. 1996-1997 жылдары осы университеттің Жалпы тіл білімі және қазақ тілі тарихы кафедрасының стажер-зерттеушісі. 1998-2001 жылдары осы аталған кафедраның аспиранты. 2002-2007 жылдары осы кафедарының оқытушысы. 2007 жылдан бері Л.Н. Гумилев атындағы Еуразия ұлттық университетінің доценті.  2002 жылы әл-Фараби атындағы Қазақ ұлттық университетінің диссертациялық кеңесінде «ХХ ғасыр басындағы қазақ прозасы тіліндегі фразеологизмдер» тақырыбында кандидаттық диссертация қорғаған. 2011 жылы ҚР БжҒМ ЖАК шешімімен доцент ғылыми атағын алған. 2016 жылдан бастап Л.Н. Гумилев атындағы Еуразия ұлттық университетінің профессоры міндетін атқарушы.  Ол *–* 1 авторлық монографияның, 4 ұжымдық монографияның, 2 оқу құралының, 2 электрондық оқулықтың, 1 көмекші оқу құралының (ағылшын тілінде), 100-ге жуық ғылыми мақаланың авторы. 2017 жылы «Жоғары оқу орнының үздік оқытушысы» мемлекеттік грантын алған.  Зерттеу бағыттары: ХХ ғасыр басындағы қазақ әдеби тілі, | zhanarkon@mail.ru |
|  | **C:\Users\User\AppData\Local\Temp\Rar$DIa12692.20467\IMG_9350.JPG** | **Жанар Төлендіқызы Жұмабаева** – филология ғылымдарының кандидаты.  1980 жылы 20 қыркүйекте Алматы облысы, Кербұлақ ауданы Шанханай ауылында туған. Абай атындағы Қазақ ұлттық педагогикалық университетінің «Қазақ тілі мен әдебиеті» мамандығы бойынша 2001 жылы бітірген. 2003 жылы осы университеттің магистратурасын бітірген. 2006 жылдан Ахмет Байтұрсынұлы атындағы Тіл білімі институтында кіші ғылыми қызметкер, ғылыми қызметкер, аға ғылыми қызметкер.  2006 жылы «Түркі тіліндегі дауыстылардың фонологизациялануы» тақырыбында кандидаттық диссертация қорғаған.  2 монографияның, 25-тен аса ғылыми мақалалардың авторы.  Зерттеу бағыттары: орфография және орфоэпия, фонетика, тарихи грамматика. | janar\_tolendi@mail.ru |
|  | **C:\Users\User\Desktop\Орфография\Жантас Жақыпов\Жантас фото 1.JPG** | **Жантас Алтайұлы Жақыпов –** филология ғылымдарының докторы, профессор  1958 жылы 1 маусымда Ақмола облысы, Қорғалжын ауданында туған. Қарағанды мемлекеттік университетін 1982 жылы «Қазақ тілі мен әдебиеті» мамандығы бойынша үздік дипломмен бітірген. 1988 жылдан аталған университетте оқытушы, аға оқытушы, доцент, кафедра меңгерушісі. 2007 жылдан бастап Л.Н.Гумилев атындағы Еуразия ұлттық университетінің профессоры.  1990 жылы «Сложные синтаксические единства в казахском языке» тақырыбында кандидаттық, 1999 жылы «Қазақ тілінің функционалдық синтаксисі (контекст проблемасы)» тақырыбында докторлық диссертация қорғаған.  Зерттеу бағыттары: лексикология, морфология, синтаксис, аударматану, психолингвистика, лингвофольклористика, мәтін лингвистикасы.  6 монографияның, 3 оқулықтың, 300-ден астам ғылыми және ғылыми-әдістемелік мақаланың авторы. | zhan.zhak58@gmail.com |
|  | **C:\Users\User\AppData\Local\Packages\Microsoft.MicrosoftEdge_8wekyb3d8bbwe\TempState\Downloads\WhatsApp Image 2020-04-17 at 21.02.33.jpeg** | **Айманкүл Мырзалықызы Алдаш** – филология ғылымдарының докторы, профессор.  1951 жылы 4 маусымда Ақтөбе облысында туған. Қазіргі Әл-Фараби атындағы Қазақ ұлттық университетін «Қазақ тілі мен әдебиеті» мамандығы бойынша 1973 жылы бітірген. 1977 жылы осы университеттің аспирантурасын бітірген. Осы жылдан бастап қазіргі А.Байтұрсынұлы атындағы Тіл білімі институтының тіл мәдениеті бөлімінде кіші  ғылыми қызметкер, ғылыми қызметкер. 1991- 2010 жылдары – ҚР ҰҚК академиясы қазақ тілі кафедрасының профессоры, кафедра меңгерушісі, 2010-2017 жылдары– ҚР ҰҚК Шекара қызметі академиясының профессоры. Қазір Ахмет Байтұрсынұлы атындағы Тіл білімі институтының бас ғылыми қызметкері.  1992 жылы «Қазақ әдеби тіліндегі жаңа қолданыстар (баспасөз материалдары негізінде» тақырыбында кандидаттық, 1999 жылы «Аударматану: лингвистикалық және лингвомәдени мәселелер» тақырыбында докторлық диссертация қорғаған.  Зерттеу бағыттары: сөз мәдениеті, ортология, орфография, аударматану, терминжасам, қазақ әдеби тілінің функционалдық стилистикасы, нормативті лексикография, лингвомәдениеттану, тілді оқыту әдістемесі.  8 монографияның, 17 оқулықтың және 150-ден астам ғылыми мақаланың авторы. | aimank51@mail.ru |
|  | [Ғалымжан Мелдешов жаңа қызметке тағайындалды | BAQ.kz](https://www.google.kz/url?sa=i&url=https://baq.kz/news/othernews/galymzhan-meldeshov/&psig=AOvVaw1L7qA8tjBqL9j6GOymAyg6&ust=1587709123316000&source=images&cd=vfe&ved=0CAIQjRxqFwoTCPjCgMzz_egCFQAAAAAdAAAAABAD) | **Ғалымжан Сәрсенбайұлы Мелдешов** - ҚР Мәдениет және спорт министрлігі Тіл саясаты комитетінің төрағасы, жұмыс тобы төрағасының орынбасары, психология ғылымдарының кандидаты, PhD доктор.  1964 жылы 30 сәуірде Алматы қаласында туған. Қазіргі Әл-Фараби атындағы Қазақ ұлттық университетін «Журналистика» мамандығы бойынша 1986 жылы бітірген. 1986-1989 жылдары Оңтүстік Қазақстан облысы Бөген аудандық газетінде жауапты хатшы, бас редактордың орынбасары, облыстық «Оңтүстік Қазақстан» газетінде қызметкер, 1989-1999 жылдары қазіргі «Жас Алаш» газетінде бөлім меңгерушісі, жауапты хатшы, бас менеджер, 1999-2009 жылдары «Түркістан» газетінде бас редактордың орынбасары, 2009-2012 жылдары «Қазақ радиосының» бас директоры, 2012-2013 жылдары Білім және ғылым министрінің кеңесшісі, «Ғылым қоры» АҚ Әкімшілік департаментінің директоры, 2013-2014 жылдары «Маңғыстау-Медиа» холдингінің бас директоры, 2014-2016 жылдары Мәдениет және спорт министрінің кеңесшісі, 2016-2018 жылдары Мәдениет және спорт министрлігінің Тілдерді дамыту және қоғамдық-саяси жұмыс комитеті төрағасының орынбасары. 2019 жылдың сәуірінен Мәдениет және спорт министрлігінің Тіл саясаты комитетінің төрағасы.  «Құрмет» ордені және бірнеше медальдардың иегері. ҚР Мәдениет қайраткері, т.б. |  |
|  | [Зейнеп БАЗАРБАЕВА: Латиница: филологи против программистов](https://www.google.kz/url?sa=i&url=https://time.kz/blogs/hocu-skazat/2017/09/06/zejnep-bazarbaeva-latinica-filologi-protiv-programmistov&psig=AOvVaw1BtL8JRUo9A6HY_4wpBJlm&ust=1587719732419000&source=images&cd=vfe&ved=0CAIQjRxqFwoTCOjzioib_ugCFQAAAAAdAAAAABAD) | **Базарбаева Зейнеп Мүслімқызы** – филология ғылымдарының докторы, профессор  1952 жылы 3 қыркүйекте Алматы қаласында туған. 1975 жылы қазіргі Мәскеу мемлекеттік лингвистикалық университетін бітірген.  1986 жылдан қазіргі Ахмет Байтұрсынұлы атындағы Тіл білімі институтында кіші ғылыми, аға ғылыми қызметкер, ғалым хатшы, бас ғылыми қызметкер.  1983 жылы «Интонация вводных единиц в языках различного типа (на материале французского, казахского и русского языков)» тақырыбында кандидаттық, 1997 жылы «Қазақ тілінің интонациялық жүйесі» тақырыбында докторлық диссертация қорғаған.  Зерттеу бағыттары: фонетика, фонология, интонология, қолданбалы лингвистика.  10 монографияның, 5 оқу құралының және 250-ден астам ғылыми және ғылыми-көпшілік мақалалардың авторы. | zeynepmb@mail.ru |
|  | **5-3** | **Ләззат Әубәкірқызы Еспекова -**  филология ғылымдарының кандидаты, доцент  1973 жыл 27 маусымдаҚарағанды облысы Балқаш қаласы Қоңырат ауылында туған. Жезқазған педагогикалық институтын «Қазақ тілі мен әдебиеті» мамандығы бойынша 1995 жылы бітірген. Осы жылдан бастап аталған институтта қазақ тілі білімі кафедрасына оқытушы. 1996-1998 жылдары қазіргі әл-Фараби атындағы Қазақ ұлттық университетінің қазақ тіл білімі кафедрасының стажеры. 1999-2003 жылдары Астана қаласындағы Д.А.Қонаев атындағы университетте тілдер кафедрасының меңгерушісі. 2003 жылдан Л.Н.Гумилев атындағы Еуразия ұлттық университеті Қазақ тіл білімі кафедрасының доценті, профессоры.  1998 жылы «Қадыр Мырза Әлі поэзиясындағы окказионализмдер» тақырыбында кандидаттық диссертация қорғаған.  Зерттеу бағыттары: әдеби тіл, фонетика, лингвофольклор,  2 оқу құралының, 60-тан астам ғылыми және ғылыми-әдістемелік мақаланың авторы. | espekova@bk.ru |
|  | ФОТО | **Гүлфар Мәжитқызы Мамырбек** - филология ғылымдарының кандидаты  1976 жылы, 3 қарашада Шығыс Қазақстан облысы, Аягөз ауданы, Тарбағатай ауылында туған. 1997 жылдан А.Байтұрсынұлы атындағы №138 гимназияда мұғалім, ҚР ҰҒА Математика институтында лаборант, 2001 жылдан Ахмет Байтұрсынұлы атындағы Тіл білімі институтында ізденуші. 2004 жылдан осы институтта лаборант, кіші ғылыми қызметкер, ғылыми қызметкер, аға ғылыми қызметкер, жетекші ғылыми қызметкер, бөлім меңгерушісі. 2018 жылдан Ш.Шаяхметов атындағы «Тіл-Қазына» ұлттық-ғылыми практикалық орталығында жетекші ғылыми қызметкер, ғалым хатшы, басқарма басшысы.  2006 жылы «XVІІІ-ХІХ ғғ. араб жазулы қазақ жазбаларының графикалық-орфографиялық ерекшеліктері» тақырыбында кандидаттық диссертация қорғаған.  Зерттеу бағыттары: транскрипция, мәтінтану, жазба мұралардың графикалық-орфографиялық ерекшелігі, орфография, емле, әліпби.  1 ғылыми монографияның, 3 оқулықтың, 3 сөздіктің және 100-ден аса ғылыми мақаланың авторы. | gulfar76@mail.ru |
|  | C:\Users\User\AppData\Local\Temp\Rar$DIa8820.23257\20200401_104416.jpg | **Алмагүл Алтайқызы Хабиева** – филология ғылымдарының кандидаты.  1975 жылы Батыс Қазақстан облысында туған. 1997 жылы Батыс Қазақстан гуманитарлық университетін «Қазақ тілі мен әдебиеті» мамандығы бойынша, 2006 жылы А.Байтұрсынұлы атындағы Тіл білімі институтының аспирантурасын бітірген. 1997-1998 жылдары Орал қаласындағы орта мектептің мұғалімі, 1998-2001 жылдары Батыс Қазақстан аграрлық университетінің оқытушысы, 2001-2003 жылдары Батыс Қазақстан мемлекеттік университетінің оқытушысы, 2006 жылдан Ахмет Байтұрсынұлы атындағы Тіл білімі институтының кіші, аға ғылыми қызметкер, жетекші ғылыми қызметкері.  2007 жылы «Тарихи лексиканың мазмұндық құрылымдағы коннотаттық компонеттер (Махамбет шығармашылығы негізінде)» тақырыбында кандидаттық диссертация қорғаған.  Зерттеу бағыттары: лексикология, лексикография, лингвомәдениеттану.  3 монография, 5 сөздік, 2 әдістемелік құрал, 11 ғылыми-зерттеу жоба авторларының бірі және 70-тен астам ғылыми мақалалардың авторы. | almagul\_75@mail.ru |
|  | C:\temp\Rar$DIa2564.17696\Тұрсынова МА.jpg | **Тұрсынова Мархаба Ахметқалиқызы -**  филология ғылымдарының кандидаты  1966 жылы Семей облысы Жарма ауданында туған. Қарағанды мемлекеттік университетін «Қазақ тілі мен әдебиеті» мамандығы бойынша 1990 жылы бітірген. 1996-1999 жылдары осы университеттің аспирантурасын бітірген. 1992 жылдан бастап Е.А.Бөкетов атындағы Қарағанды мемлекеттік университеті қазақ тіл білімі кафедрасында оқытушы, доцент.  2002 жылы «Қазақ, қырғыз және өзбек әдеби тілдерінің дыбыс жүйесіндегі ерекшеліктер» тақырыбында кандидаттық диссертация қорғаған.  Зерттеу бағыттары: түркі тілдерінің грамматикасы, орфография.  1 монографияның, 4 оқу құралының, 100-ге жуық ғылыми мақалалардың авторы. | t\_marhaba@mail.ru |
|  | C:\Users\User\Desktop\Орфография\А.Фазылжанова\А.Фазылжанова.jpg | **Фазылжан Анар Мұратқызы** – филология ғылымдарының кандидаты  1974 жылы Талдықорған облысы Ақсу ауданы Жансүгіров ауылында туған. Ілияс Жансүгіров атындағы Жетісу мемлекеттік университетін «Қазақ мектептеріндегі орыс тілі мен әдебиеті» мамандығы бойынша үздік дипломмен 1996 жылы бітірген. Ахмет Байтұрсынұлы атындағы Тіл білімі институтының аспирантурасын 1999 жылы бітірген. 2000 жылдан аталған институт та кіші, аға ғылыми қызметкер, ғалым хатшы, жетекші ғылыми қызметкері, директордың орынбасары. 2018 жылдың тамызынан – Ш.Шаяхметов атындағы «Тіл-қазына» Ұлттық ғылыми-практикалық орталығының ғалым хатшысы.  2000 жылы «Қазақ тіліндегі қосқұрамды құрмалас сөйлем интонациясы (эксперименттік-фонетикалық зерттеу)» тақырыбында кандидаттық диссертация қорғаған.  Зерттеу бағыттары: орфография мен орфоэпия, фонетика, интонация, лексикография, қолданбалы лингвистика.  3 оқу құралының, 1 анықтамалықтың, 200-ден астам ғылыми мақалалардың авторы. | nar20@bk.ru |
|  | C:\Users\каламкас\Desktop\IMG_1869.JPG | **Қаламқас Сейдуллақызы Қалыбаева** филология ғылымдарының докторы  1965 жылы 20 ақпанда Оңтүстік Қазақстан облысы, Қазығұрт ауданы, Жаңабазар ауылында туған. Қазіргі Абай атындағы Қазақ ұлттық педагогикалық университетін «Қазақ тілі мен әдебиеті» мамандығы бойынша 1986 жылы бітірген. 1990 жылы осы университеттің аспирантурасын бітірген. 1990 жылдан бері осы университетте оқытушы, аға оқытушы, доцент, профессор.  1994 жылы «Қазақ тілінің диалектілік тұрақты сөз тіркестері» тақырыбында кандидаттық, 2010 жылы «Түркі тілдерінің салыстырмалы фразеологиясы» тақырыбында докторлық диссертация қорғаған.  Зерттеу бағыттары: түркітану, тарихи грамматика, диалектология. 2 монография, 5 оқу құралы, 2 сөздіктің және 100-ден астам ғылыми мақалалардың авторы. | azkal2015@bk.ru |
|  | C:\Parliament\Kadr\pics.jpg | **Сауытбек Абдрахманов** – Қазақстан Республикасы Парламенті Мәжілісінің депутаты, филология ғылымдарының докторы, профессор.  1951 жылы қазіргі Түркістан облысы Қазығұрт ауданында туған. Қазіргі әл-Фараби атындағы Қазақ ұлттық университетін «Журналистика» мамандығы бойынша 1975 жылы бітірген. 1975 жылдан Қазақстан компартиясының орталық комитетінде нұсқаушы, мәдениет секторының меңгерушісі, ҚР Президент Әкімшілігінде Ішкі саясат бөлімі меңгерушісінің бірінші орынбасары, Мәдениет министрінің бірінші орынбасары, республикалық телерадиокорпорацияның бірінші вице-президенті, Ақпарат министрі, «Егемен Қазақстан республикалық газеті» АҚ президенті, 2016 жылдан Парламент Мәжілісінің депутаты.  Бірнеше монографияның және ғылыми, ғылыми-танымдық мақалалардың авторы.  «Парасат», «I дәрежелі «Барыс» ордендерінің иегері, Президент сыйлығы, Б.Бұлқышев атындағы сыйлықтың және Қазақстан Журналистер одағы сыйлығының иегері, Қазақстанның еңбек сіңірген қайраткері. |  |
|  |  | **Қарлығаш Құрманғалиқызы Сарекенова** – филология ғылымдарының кандидаты, қауымдастырылған профессор  1974 жылы 3 мамырда қазіргі Алматы облысы Көксу ауданында туған. Қазіргі әл-Фараби атындағы Қазақ ұлттық университетін «Орыс мектебіндегі қазақ тілі мен әдебиеті» мамандығы бойынша 1996 жылы, магистратураны «Қазақ тіл білімі» мамандығы бойынша 1998 жылы бітірген. 2000 жылы осы университеттің аспирантурасын бітірген. 2001 жылдан Л.Н.Гумилев атындағы Еуразия ұлттық университетінде оқытушы, доцент, кафедра меңгерушісі, қауымдастырылған профессор.  2001 жылы «Қазақ фразеологизмдерінің стильдік саралануы» тақырыбында кандидаттық диссертация қорғаған.  Зерттеу бағыттары: фразеология, сөз жүйесі, стилистика, лексикография.  2 монографияның, 10-нан астам оқулық, оқу құралдарының, 60-тан астам ғылыми, ғылыми-әдістемелік мақалалардың авторы.  2018 жылғы «Жоғары оқу орнының үздік оқытушысы» мемлекеттік грантының иегері. | sareke.kk@gmail.com |
|  | F:\IMG_0031.JPG | **Қуаныш Советұлы Ерғалиев** филология ғылымдарының кандидаты, қауымдастырылған профессор  1976 жылы 16 ақпанында Павлодар облысы Баянауыл ауданы Қапар ауылында туған.  Қазіргі Абай атындағы Қазақ ұлттық педагогикалық университетін «Қазақ тілі және әдебиеті» мамандығы бойынша 1998 жылы бітірген. 2000 жылы аталған университеттің магистратурасын бітірген.  1998 жылдан Алматы қаласы, Павлодар облысы мектептерінде мұғалім, 2003-2004 жылдары С.Торайғыров атындағы Павлодар мемлекеттік университетінде, 2004-2005, 2007-2020 жылдары Павлодар мемлекеттік педагогикалық университетінде, 2005-2007 жылдары Инновациялық Еуразия университетінде аға оқытушы, Павлодар мемлекеттік педагогикалық университетінде қазақ тілі және әдебиеті кафедрасының меңгерушісі, Гуманитарлық ғылымдар жоғары мектебінің деканы.  2007 жылы «І.Кеңесбаевтың фонетикалық еңбектерінің ғылыми негізі» тақырыбында кандидаттық диссертация қорғады.  Зерттеу бағыттары: фонетика, орфография, пунктуация, аударматану, лингвомәдениеттану.  2 монография, 4 оқу құралы және 100-ге жуық ғылыми мақалалардың авторы.  2014 жылғы «Жоғары оқу орнының үздік оқытушысы» грантының иегері. | ergaliev1976@mail.ru |
|  | C:\Users\User\Desktop\Фото\Е.Тілешо.jpg | **Тілешов Ербол Ердембекұлы**  1965 жылы 22 ақпанда Алматы қаласында туған. 1983-85 жылдары Алматы зооветеринарлық институтының студенті. Қазіргі Абай атындағы Қазақ ұлттық педагогикалық университетін «Қазақ тілі мен әдебиеті» мамандығы бойынша 1992 жылы бітірген. 1992 жылдан С.Сейфуллин атындағы Целиноград, Ақмола педагогикалық институты қазақ әдебиеті кафедрасының оқытушысы, аға оқытушысы, 2003-2004 жылдары Л.Н. Гумилев атындағы Еуразия ұлттық университеті Гуманитарлық институты директорының орынбасары, 2004-2007 жылдары ҚР Мәдениет министрлігі Республикалық мемлекеттік тілді жеделдетіп оқыту орталығының директоры, директорының орынбасары, 2007-2012 жылдары Астана қаласы Тілдерді дамыту басқармасы «Руханият» орталығының директоры, 2012-2015 жылдары Астана қаласы Тілдерді дамыту басқармасының басшысы. 2015 жылдан Қазір Ш.Шаяхметов атындағы «Тіл-Қазына» ұлттық ғылыми-практикалық орталығының атқарушы директоры.  1997 жылы «Мағжан Жұмабаевтың поэзиясындағы романтизм» тақырыбында кандидаттық диссертация қорғаған.  1 монографияның, 2 ғылыми зерттеу кітабының, бірнеше оқу құралының, 200-ден астам ғылыми және ғылыми-әдістемелік мақалалардың авторы.  «Құрмет» орденімен, Қазақстан Республикасы Құрмет Грамотасымен және медальдарымен марапатталған. |  |
|  | C:\Users\User\Desktop\Фото\Әлімхан Жүнісбек.jpg | **Әлімхан ЖҮНІСБЕК** - филология ғылымдарының докторы, профессор  1938 жылы 12 мамырда қазіргі Түркістан облысы, Отырар ауданы, Қарғалы ауылында туған. Қазіргі әл-Фараби атындағы Қазақ ұлттық университетін «Қазақ тілі мен әдебиеті» мамандығы бойынша 1963 жылы бітірген. Осы жылдан бастап қазіргі Ахмет Байтұрсынұлы атындағы Тіл білімі институтының кіші ғылыми қызметкері. 1964-1967 жылдары қазіргі Санкт-Петербург университетінде академик Л.В.Щерба атындағы Фонетика лабораториясында тәлімгер-зерттеуші. 1964 жылдан қазіргі Ахмет Байтұрсынұлы атындағы Тіл білімі институтының кіші ғылыми қызметкері, аға ғылыми қызметкері, бөлім меңгерушісі, бас ғылыми қызметкері  1969 жылы «Қазақ тілінің дауысты дыбыстары» тақырыбында кандидаттық, 1989 жылы «Түркі тілдерінің сөз просодикасы және қазақ тілінің сингармонизмі» тақырыбында докторлық диссертация қорғаған.  Зерттеу бағыттары: фонетика, орфография мен орфоэпия, сингармонизм, әдістеме.  5 монографияның, 8 оқулықтың және 200-ден астам ғылыми мақалалардың авторы.  Қазақстан Республикасы Құрмет Грамотасымен, «Ерен еңбегі үшін» медалімен марапатталған. |  |
|  | C:\Users\User\Desktop\Фото\Нұргелді Уәли.jpg | **Нұргелді Уәли Мақажанұлы -** филология ғылымдарының докторы, профессор  1945 жылы 1 шілдеде қазіргі Алматы облысы, Көксу ауданында туған. Қазіргі Әл-Фараби атындағы Қазақ ұлттық университетін «Қазақ тілі мен әдебиеті» мамандығы бойынша үздік дипломмен 1968 жылы бітірген. 1971 жылы қазіргі Ахмет Байтұрсынұлы атындағы Тіл білімі институтының күндізгі аспирантура бөлімін бітірген. 1973 жылдан осы институттың ғылыми қызметкері, бөлім меңгерушісі, директордың орынбасары, бас ғылыми қызметкер.  1993 жылы «Қазақ графикасы мен орфографиясының фонологиялық негіздері» тақырыбында кандидаттық, 2007 жылы «Қазақ сөз мәдениетінің теориялық негіздері» тақырыбында докторлық диссертация қорғаған.  Зерттеу бағыттары: әдеби тіл тарихы, мәтін лингвистикасы, паралингвистика, орфография, лексикография.  5 монографияның, 8 оқулықтың, 200-ден астам ғылыми және ғылыми көпшілік мақалалардың авторы. |  |
|  | **C:\temp\Rar$DIa952.41294\Send.JPG** | **Рсалиева Нұрсәуле Мақсұтқызы -**  филология ғылымдарының кандидаты  1967 жылы 30 қарашада Қызылорда облысы Арал ауданында туған. Қазіргі Қорқыт ата атындағы Қызылорда мемлекеттік университетін «Екі шет тілі» мамандығы бойынша үздік дипломмен 1991 жылы бітірген. Осы жылы Қожа Ахмет Ясауи атындағы Халықаралық қазақ-түрік университеті ағылшын филологиясы кафедрасында оқытушы, аға оқытушы, деканның орынбасары, 2002-2003 жылдан сол университеттің Филология факультеті деканының орынбасары, доцент, 2009 жылы «Нұрмүбарак» Египет ислам мәдениеті университетінің доценті, 2010-2019 жылдары С. Демирел атындағы университеттің ассистент профессоры. 2019 жылдан Ш.Шаяхметов атындағы «Тіл-Қазына» ұлттық ғылыми-практикалық орталығында жетекші ғылыми қызметкер.  2008 жылы «Қазақ онимдерінің ағылшын тіліне транслитерациялаудың ғылыми-теориялық негіздері» тақырыбында кандидаттық диссертация қорғаған.  Зерттеу бағыттары: салыстырмалы-тарихи, типологиялық және салғастырмалы  тіл білімі, грамматология, аударматану, стилистика, әдістеме.  90-ға жуық ғылыми мақалалардың авторы. | nursauler@mail.ru |
|  | **C:\Users\User\Desktop\Murat-Baqtiyaruly-700x430.jpg** | **Мұрат Бақтиярұлы -** Қазақстан Республикасы Парламенті Сенатының депутаты  1958 жылы 17 маусымда Қызылорда облысы, Шиелі ауданында туған. 1986 жылы қазіргі Әл-Фараби атындағы Қазақ ұлттық университетін «Тарих» мамандығы бойынша үздік дипломмен бітірген. 1986 жылдан Қызылорда педагогикалық институтында оқытушы, 1989-1991 жылдары қазіргі Абай атындағы Қазақ ұлттық педагогикалық университетінің аспирант, 1991 жылдан осы жоғары оқу орнында аға оқытушы, кафедра меңгерушісі, тарих және құқықтану факультетінің деканы, 1998 жылдан Қазақ мемлекеттік заң университеті Қызылорда филиалының директоры, 1999-2003 жылдары Қызылорда облыстық мәслихатының депутаты, 2003 жылдан «Құқықтық Қазақстан үшін» республикалық азаматтык қозғалысы Қызылорда филиалының және 2005-2008 жылдары «Туған жер» қоғамдық қозғалысы қауымдастығының төрағасы, 2008 жылы Қызылорда облысы әкімінің орынбасары. 2011 жылдан ҚР Парламенті Сенатының депутаты.  1991 жылы тарих мамандығы бойынша кандидаттық, 1999 жылы саяси ғылымдар мамандығы бойынша докторлық диссертация қорғаған.  «Құрмет», «Парасат» ордендері және медальдармен марапатталған.  10-нан астам монография мен оқулықтардың, 300-ден аса ғылыми, публицистикалық мақалалардың авторы. |  |
|  | **C:\Users\User\Desktop\563e1c0149198314c91e851fa9c6885e.jpg** | **Дихан Қамзабекұлы -** «Нұр Отан» партиясы жанындағы «Мирас» республикалық қоғамдық кеңесінің мүшесі, филология ғылымдарының докторы, профессор  1966 жылы қазіргі Түркістан облысы Түлкібас ауданы, Жиынбай ауылында туған. 1990 жылы қазіргі Абай атындағы Қазақ ұлттық педагогикалық университетін «Қазақ тілі мен әдебиеті» мамандығы бойынша үздік бітірген.  1990-1996 жылдары Қазақстан Ғылым Академиясының Әдебиет және өнер институтында, Еуразия ұлттық университетінде аға ғылыми қызметкер, меңгеруші, 2004 жылдары Еуразия ұлттық университеті Гуманитарлық институттың директоры. 2006 жылдан Л.Н.Гумилев атындағы Еуразия ұлттық университетінің проректоры.  1994 жылы «С.Сәдуақасұлының әдеби мұрасы» тақырыбында кандидаттық, 2003 жылы «Әдеби-тарихи процесс: ағымдар, концепциялар (ағартушылық кезең)» тақырыбында докторлық диссертация қорғады.  «Құрмет», «Парасат» ордендері және медальдармен марапатталған.  500-ден астам ғылыми және танымдық жарияланымның авторы.  3 деректі фильмге сценариий жазған («Қазақтың Қошкесі», «Бата», «Көздің қарашығындай»). | dikhan.kamzabek@mail.ru |
|  | **C:\Users\User\Desktop\photo_44858.jpg** | **Қажыбек Ерден Задаұлы** – Ахмет Байтұрсынұлы атындағы Тіл білімі институтының директоры, филология ғылымдарының докторы, профессор  1955 жылы 9 ақпанда Жезқазған қаласында туған. 1977 жылы Қарағанды мемлекеттік университетін «Түркітану» мамандығы бойынша бітірген. 1980 жылы қазіргі Ахмет Байтұрсынұлы атындағы ТІл білімі институтының аспирантурасын «Түркітану» мамандығы бойынша бітірген. 1981-1992 жылдары аталған институтта кіші ғылыми қызметкер, ғалым хатшы, бөлім меңгерушісі, 1992-2005 жылдары ҚР ҰҒА Шығыстану институтының директоры, 2006 жылы ҚР Мәдениет және ақпарат министрлігі Тіл комитетінің төрағасы. 2016 жылдан Ахмет Байтұрсынұлы атындағы Тіл білімі институтының директоры.  1981 жылы «Түркі бір буынды түбір сөздерінің лексика-грамматикалық синкретизмы» тақырыбында кандидаттық, 1988 жылы «Түркі сөздерінің семантикасы» тақырыбында докторлық диссертация қорғады.  Зерттеу бағыттары: салыстырмалы-тарихи, типологиялық және салғастырмалы  тіл білімі, грамматология, лексикология.  100-ден астам ғылыми және танымдық жарияланымның авторы. | kazhybek@gmail.com |
|  |  | **Нұрғиса Мұратұлы Дәуешов** - Қазақстан Республикасының Мәдениет және спорт вице-министрі, төраға  1985 жылдың 3 сәуірінде Батыс Қазақстан облысында туған. Құрманғазы атындағы Қазақ ұлттық консерваториясының түлегі. Т. Жүргенов атындағы Қазақ ұлттық өнер академиясының магистранты. 2003-2004 жылдары - Ғ. Құрманғалиев атындағы БҚО филармониясының артисі; 2007-2011 жылдары - Құрманғазы атындағы Қазақ мемлекеттік академиялық халық аспаптары оркестрінің артисі, 2009-2013 жылдары - Т. Жүргенов атындағы Қазақ ұлттық өнер академиясы «Дәстүрлі музыка өнері» кафедрасының оқытушысы, 2011-2013 жылдары - қосымша Құрманғазы атындағы Қазақ мемлекеттік академиялық халық аспаптары оркестрінің инспекторы, 2013-2019 жылдары - Құрманғазы атындағы Қазақ мемлекеттік академиялық халық аспаптары оркестрінің директоры. 2019 жылдан бастап Қазақстан Республикасының Мәдениет және спорт вице-министрі.  Қазақстанның еңбек сіңірген қайраткері (2017), «Құрманғазы атындағы Қазақ ұлттық консерваториясының «Құрметті профессоры» (2019) және бірнеше медальдардың иегері. |  |
|  | [Әділбек Қаба: Қазақы терминді халық жасайды - Білімді Ел ...](https://www.google.kz/url?sa=i&url=https%3A%2F%2Fbilimdinews.kz%2F%3Fp%3D95257&psig=AOvVaw2uJy5zAg4An1nqCLeYTeH9&ust=1590733606522000&source=images&cd=vfe&ved=0CAIQjRxqFwoTCNCUwdT21ekCFQAAAAAdAAAAABAD) | **Әділбек Күнесханұлы Қаба** - Қазақстан Республикасының Мәдениет және спорт министрлігі Тіл саясаты комитетінің төраға орынбасары  1963 жылы 14 ақпанда Алматы облысы, қазіргі Райымбек ауданы, Сарыбастау ауылында туған. 1989 жылы қазіргі әл-Фараби атындағы Қазақ ұлттық университетін «Журналистика» мамандығы бойынша үздік бітірген. 1989 жылы «Арай-Заря» журналының корректоры, 1992-1997 жылдары қазіргі «Жас Алаш» газетінің жауапты хатшысы, кейін бас редактордың орынбасары, 2004-2009 жылдары «Айқын» республикалық газеті бас редактордың бірінші орынбасары, 2009-2011 жылдары Қазақстан Республикасы Бас прокуратурасы аппаратында басқарма басшысы қызметтерін атқарды. 2012-2018 жылдары ҚР Парламенті Сенаты Баспасөз қызметі жетекшісінің орынбасары, 2018- 2020 жылдары ҚР Парламенті Сенаты Баспасөз қызметінің жетекшісі, 2020 жылдың қаңтарынан бастап Мәдениет және спорт министрлігі Тіл саясаты комитеті төрағасының орынбасары.  «Ерен еңбегі үшін» (2018), «Қазақстан Республикасының тәуелсіздігіне 20 жыл» (2013) және бірнеше медальдардың иегері. |  |